
A hatékony működés feltételei a gazdasági szereplők életében: középpontban aminőség

Napjainkban a minőségmenedzsment egyre nagyobb szerepet tölt be a vállalkozások és az önkormányzatok életében, működésében. A minőség, amint azt látni fogjuk más-más szervezeti egységben másként jelenik meg.
A minőségmenedzsment jelenti azt a vezetési, irányítási rendszert, melynek a középpontjában a vevő áll és, amelynek célja, a vevői igények magas fokú, minőségi kielégítése.
Az önkormányzatok esetében a minőségmenedzsment, részben más jelentést kap. Míg egy vállalatnál egyéni célokról, a fennmaradásról is szól a minőségmenedzsment, addig az önkormányzatoknál a cél – a lakosság igényeit figyelembe véve- a legjobb intézkedéseket véghezvinni, az adott várost vezetni, mindezt minőségileg erősíteni. Ebben az önkormányzati alkalmazottaknak jelentős szerep jut. Így a minőségmenedzsment célfunkciója (igény kielégítés, profitmaximalizálás) mellett egy menedzsment eszköz is.
Dolgozatom a minőségről, a minőségirányításról, a minőségmenedzsmentről szól. Először általánosságban a vállalatok és a közszféra intézményeinek minőségmenedzsmentjét, majd egy konkrét önkormányzati példát mutatok be.
A dolgozatom során szeretném bemutatni, hogy az önkormányzatoknál is elengedhetetlen szerepe van a minőségirányításnak és a minőségügyi rendszereknek.
Dolgozatom kutatási alapját kérdőíves megkeresés adja. Dunaújváros Megyei Jogú Város Önkormányzata és egy községi önkormányzat dolgozóit kértem meg a kérdőív kitöltésére. A kérdőív segítségével képet kaphatunk arról, hogy egy önkormányzatnál maguk a dolgozók, hogyan értékelik, és hogyan vélekednek a minőségről. A városi önkormányzatnál van minőségirányítási rendszer és vannak külön ezzel foglalkozó személyek is, míg a községi önkormányzatnál nincs kialakított minőségirányítási rendszer. Ez a különbség a válaszadásokban is megmutatkozik.



